ינה פירס

ינה פירס (במקור פרידמן עד 1900; בהונגרית: Fürész Jenő; 29 באוקטובר 1881, מישקולץ<ref></ref> – יוני 1944, מחנה הריכוז אושוויץ) היה דוקטור לרפואה יהודי-הונגרי, רופא עור, אורולוג, רופא ראשי ומנהל מחלקה בית החולים. ניספה בשואה.

== ביוגרפיה ==
ינה פרידמן נולד במשפחה יהודית כבנם של הסוחר הרמן פרידמן (1845–1922) ושל אסתר לוי (1851–1942) ברחוב סצ'ני במישקולץ. הוא סיים את לימודיו בגימנסיה על שם פרנץ פלדש (1900), ולאחר מכן הפך לסטודנט בפקולטה לרפואה של אוניברסיטת בודפשט (1900–1905) (שמה היום אוניברסיטת אטווש לוראנד). הוא החל את דרכו המקצועית במחלקה לרפואת עור בבית החולים סנט אישטוואן בבודפשט, ולאחר מכן עבד כמתמחה בבית החולים Virchow בברלין במשך שנתיים. ב-1908 חזר לעיר הולדתו,<ref></ref> שם הועסק בבית החולים הציבורי ארז'בט עד פרישתו לגמלאות ב-1941. בשנת 1908 מונה לרופא מומחה ובשנת 1913 מונה לרופא ראשי ומנהל מחלקה.<ref>Budapesti Orvosi Újság, 1913. január 23. (11. évfolyam, 4. szám)</ref> פירס גויס לצבא במהלך מלחמת העולם הראשונה ונפל בשבי לידי הרוסים כרופא ראשי של גדוד חיל הרגלים השני.<ref>Budapesti Orvosi Újság, 1916. február 10. (14. évfolyam, 6. szám)</ref> הוא שוחרר מסיביר ב-1920.<ref>Magyar Jövő, 1920. október 8. (2. évfolyam, 232. szám)</ref> כפעילות ציבורית הוא היה חבר (עד 1941) גם בהנהלת מוסד האשראי של המחוז. לאחר פרישתו, המשיך בעיסוקו ברפואת עור ובאורולוגיה כפרקטיקה פרטית עד לגירושו לאושוויץ ב-1944.

אשתו הייתה מריה מזאי, בתו של ד"ר מור מזאי,הם נישאו ב-8 בדצמבר 1921 בשאיוסנטפטר.

ילדיהם הם אווה פירס שנישאה לאנדור שארקזי (שארפשטיין; 1922–2013), מורה, ויאנוש פירס (13 באוקטובר 1927–?).

== מחקריו ופרסומיו (חלקי) ==
* טיפול נגד עגבת ויכולת הזיהוי של spirochaeta pallida (עיתון הרפואה של בודפשט, 1907, 1)
* ה-"Sterolum hydrargyri cinerei" בטיפול של עגבת (עיתון הרפואה של בודפשט, 1907, 2)
* מכתב מברלין (עיתון הרפואה של בודפשט, 1907, 3)
* עוד מקרים מעניינים מתחום מקרי העגבת (רפואה, 1909, 11)
* דרמטולוגיה ופתולוגיה של התעבות העור. הרצאתו בקונגרס הרפואי ה-17 בלונדון (עיתון הרפואה של בודפשט, 1913, 3)
* מחלות שחפת של העור (רפואה, 1933, 17)

== לקריאה נוספת ==
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002.

== קישורים חיצוניים ==
* [https://www.arcanum.com/hu/online-kiadvanyok/Petrik-magyar-konyveszet-17121920-2/19011910i-1E5C9/furesz-jeno-dr-erdekesebb-esetek-a-syphilodologia-korebol-kulonlenyomt-a-gyogyaszatbol-8-r-5-l-bpest-1909-franklin-tarsulat-ny-tartalom-20DE9/ מאמריו] באתר Arcanum
* [https://hdke.hu/emlekkonyv/furesz-jeno/ ינה פירס] באתר המרכז לזיכרון ותיעוד השואה
* [https://opac.rfmlib.hu/WebPac/CorvinaWeb?pagesize=12&view=short&sort=0&page=0&perpage=0&action=look&actualsearchset=SELECT+1+&actualsort=-1&language=&currentpage=result&text0=&index0=&whichform=&showmenu=&resultview=short&recnum=9648&marcposition=7&text0=&index0=&ccltext=&resultsize=1 ספרו של ינה פירס בספרייה העירונית במישקולץ] על שם פרנץ ראקוצי:רופאים מפורסמים ותיקים ממישקולץ: "בואו נחקור ונשמור על העבר כדי שנוכל לתכנן את העתיד".

== הערות שוליים ==

קטגוריה:רופאים יהודים הונגרים
קטגוריה:אורולוגים יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:בוגרי אוניברסיטת אטווש לוראנד בודפשט
קטגוריה:חיילים יהודים במלחמת העולם הראשונה
קטגוריה:רופאי עור יהודים הונגרים
קטגוריה:מישקולץ: אישים
קטגוריה:נספים במחנה ההשמדה אושוויץ
קטגוריה:הונגרים שנולדו ב-1881
קטגוריה:הונגרים שנפטרו ב-1944